贈陳留逸人  其二
作者：徐積
朝代：宋

paragraphs: 有人持一管，不用蘆葉卷。
能作隴頭聲，其女操六板。
吹者寓其聲，拍者會其情。
情聲與氣貌，內外俱和平。
時時入酒家，便插幾枝花。
歸來無一事，醉卧日西斜。
人或問所得，答云無憂嗟。
或問其所欲，何物可相累。
我愛斯人者，富貴所不如。
有如此娛樂，作如何稱呼。
呼爲無憂人，畫作無憂圖。
更畫幾枝花，酒瓢與酒壺。